Vi starter vårt dypdykk i oppskriftsarkivet med en virkelig strikkeskatt. Vilde jobber på Norsk Flid Husfliden Molde og er veldig glad i å strikke gamle mønster. Denne oppskriften kom i XX og er designet av XX. En klassisk «jumper» med den karakteristiske kragen som var i motebildet i XX. Den strikkes i 3-tråds strikkegarn som det første strikkegarnet husfliden tok inn fra Rauma og i mange tiår var enerådende. Godt å strikke av og gir varige og robuste plagg.

Vilde ha strikket i Petrol 184, Sennepsgul 146 og Hvit 100. Hun har strikket den litt kortere, men ellers fulgt oppskriften til punkt å prikke. Bestille strikkepakke hos oss eller stikk innom butikken, så hjelper vi deg med garn og oppskrift.

#FlidStrikkeSkatter #Flidstrikk

Husfliden’s strikkeoppskrifter mønster nr.318

**Garn**

3-trådsstrikkegarn i fargene:

Petrol 184

Sennepsgul 146

Hvit 100

I oppskriften står det ikke i gram, men i bunter. Jeg regnet med at det va 100 gram i en bunt. Og det stemte ganske bra :) men i fargen der man kun skal ha en bunt, brukte jeg kun et nøste, altså 50gram.

**Pinnetykkelse**

Brukte de som stod i oppskriften, 2 1/2 mm og 3 mm

**Størrelse**

Denne oppskriften kommer kun i en størrelse, og jeg strikket den som den stod i oppskriften. Str 42-44. Jeg synes den passet helt perfekt til meg som vanligvis er en str.38. Tenker man kan justere størrelse med pinner og valg av garn!

**Gjorde du noen endringer i forhold til oppskriften?**

Strikket den litt kortere, siden jeg liker genserne mine litt korte, men ellers gjorde jeg akkurat slik som den stod i oppskriften.

**Litt om strikkeren**

Er 27 år gammel, har snart jobbet ett år på Husfliden i Molde. Har alltid elsket håndarbeid, men det var først for 5 år siden jeg virkelig ble bitt av strikkebasillen.

 Jeg har en kjærlighet for alt som er gammelt, og det gjelder også strikkeoppskrifter. Den første genseren jeg strikket til meg selv var en genser fra et gammelt hefte mamma hadde liggende, og siden da har jeg bare forsettet med gamle mønstre og latt meg inspirere av alle de fine oppskriftene som allerede eksisterer der ute!

 Noe av det første jeg gjorde da jeg begynte på Husfliden var å gå gjennom det gamle arkivet til Rauma, og det var slik jeg fant denne skatten av en oppskrift!